CELEX: C2005/143/72
Language: sl
Date: 2005-06-11 00:00:00
Title: Zadeva T-121/05: Tožba Borax Europe Ltd proti Komisiji Evropskih skupnosti, vložena dne 15. marca 2005

11.6.2005   
            
            
               SL
            
            
               Uradni list Evropske unije
            
            
               C 143/38
            
         Tožba Borax Europe Ltd proti Komisiji Evropskih skupnosti, vložena dne 15. marca 2005
   (Zadeva T-121/05)
   (2005/C 143/72)
   Jezik postopka: angleščina
   Borax Europe Ltd, s sedežem v Guildfordu (Združeno kraljestvo), ki ga zastopata D. Vandermeersch in K. Nordlander, lawyers, je dne 15. marca 2005 vložil tožbo proti Komisiji Evropskih skupnosti na Sodišču prve stopnje Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               odločbo razglasi za nično;
            
         
               —
            
            
               Komisiji Evropskih skupnosti naloži plačilo stroškov postopka.
            
         Tožbeni razlogi in bistvene trditve
   Tožeča stranka nasprotuje odločbi Komisije, da zavrne tožeči stranki dostop do določenih dokumentov in magnetofonskih posnetkov, ki se nanašajo na pripravo 30. prilagajanja na tehnični napredek Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (1). Natančneje je tožeča stranka zahtevala dostop do zvočnih zapisov ali prepisov srečanja specializiranih strokovnjakov s področja reproduktivne toksičnosti glede klasifikacije borove kisline in boratov.
   V podporo svoji tožbi je tožeča stranka navedla, da je tožena stranka kršila pooblastila za odločanje po prostem preudarku in kršila člen 4(1)(b) in 4(3) Uredbe 1049/2001 (2). Po mnenju tožeče stranke se je tožena stranka motila, ko je navedla, da bi dostop do dokumentov ogrozil neoporečnost posvetovanih specializiranih strokovnjakov in bi jih izpostavil zunanjemu pritisku. Tožeča stranka nadalje trdi, da je tožeča stranka napačno uporabila izjemo glede varovanja postopka odločanja Komisije in pri odločitvi, da ni obstajal prevladujoč javni interes za razkritje.
   Tožeča stranka se končno sklicuje na kršitev načela sorazmernosti, ker ni bil zagotovljen delni dostop do zvočnih zapisov.
   
      (1)  UL posebna angleška izdaja: Zvezek I, Poglavje 1967, str. 234.
   
      (2)  Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43).